Paul O'Sullivan: 'Phahlane sit daaragter' | Maroela Media
Laaste pleidooie aan minister: 'Skole nié gereed'
Paul O'Sullivan en sy assistent, Sarah-Jane Trent, by die hof. Foto: ANA
O'Sullivan het met verslaggewers gepraat by die Pretoria-landdroshof ná sy assistent Sarah-Jane Trent se hofverskyning. "Hoewel ons weet Phahlane sit hier agter, het hy boewe van Noordwes gebring. Ons is nou in 'n situasie waar die strafregstelsel deur kriminele oorgeneem word en wanneer hulle ontbloot word misbruik hulle die Grondwet."
Trent het aan verslaggewers gesê sy is ontvoer. "Hulle het my na 'n polisiestasie in Marlboroweg gevat en my daar gehou vir 'n uur en 'n half en in daardie tyd besef dat hulle nie my selfoon gevat het om inligting af te laai nie. Hulle het my toe gedwing en geïntimideer om terug na die kantoor te gaan. Ons is terug soontoe en hulle het my foon in my motor gaan haal. Hulle het my toe na 'n vulstasie gevat waar hulle inligting van my foon afgelaai het in 'n VW Polo met 'n Noordwes-nommerplaat," het sy aan verslaggewers gesê.
O'Sullivan het gesê hulle beplan om 'n saak van ontvoering, regsverydeling en afpersing teen die polisie aanhangig te maak. "Ons meen hulle is skuldig aan afpersing aangesien hulle onwettig en met opset doen wat hulle doen om die ondersoek na die korrupte polisiehoof te ontwrig.
Volgens O'Sullivan sal Phahlane sy dag in die hof kry. "Ek verwag om gereeld deur hierdie boewe in die polisie in hegtenis geneem te word. Ek sal vasstaan, die mense staan agter my, die publiek staan agter my."
Trent is Vrydagmiddag in hegtenis geneem en Sondagaand laat vrygelaat nadat sy in die hooggeregshof in Pretoria verskyn het. Haar borgtog is later op R5 000 vasgestel.
Trent en O'Sullivan het saam met Opod gewerk aan 'n ondersoek na bewerings dat die waarnemende polisiekommissaris, lt.genl. Khomotso Phahlane, by korrupte aktiwiteite betrokke was.
O'Sullivan is Maandag buite AfriForum se kantoor in Centurion in hegtenis geneem. Hy is toe na die Kameeldrift-polisiestasie geneem waar hy aangekla is van bedrog, intimidasie en afpersing. Hy is Maandagaand laat vrygelaat nadat sy regspan 'n hofbevel bekom het.
Intussen is die saak teen Trent tot 19 Mei uitgestel.
Gaan asseblief voort met julle goeie werk. Ek sal ondersteun waar ek kan.
Daar is dus niks wat skurke meer afskrik nie . Dit is niks anders as anargie nie. Mens kan net bid dat die volgende verkiesing 'n waterskeiding is. Daar is veel meer om voor te bid
Ek sal jul ook ondersteun. Hierdie land se rampokkery moet onder die loep geneem word internasionaal. Kla Zuma en sy regering by die VN.